S-263/2020

Dómur:

Mál þetta, sem dómtekið var í dag, er höfðað með ákæru héraðssaksóknara 27. janúar 2020 á hendur ákærðu, M-x-x I-x-x C-x-x C-x-x, fæddri [...], spænskum ríkisborgara;

„fyrir stórfellt fíkniefnalagabrot, með því að hafa laugardaginn 14. desember 2019, staðið að innflutningi á samtals 626,42 g af kókaíni, sem hafði 42% styrkleika, ætlað til söludreifingar hér á landi í ágóðaskyni. Fíkniefnin flutti ákærða til Íslands sem farþegi með flugi FI555 frá Brussel í Belgíu, en við leit fundust efnin í handtösku hennar.

Telst þetta varða við 173. gr. a almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar. Þá er krafist upptöku á 626,42 g af kókaíni, með vísan til 6. mgr. 5. gr. laga um ávana og fíkniefni nr. 65/1974 og 2. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.“

Kröfur ákærðu í málinu eru þær að henni verði gerð sú vægasta refsing sem lög leyfa og að gæsluvarðhaldsvist sem hún hefur sætt verði dregin frá þeirri refsingu sem ákveðin verði að fullri dagatölu. Þá krefst verjandi ákærðu þóknunar sér til handa Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærða játaði brot sitt við þingfestingu máls þessa. Játning ákærðu fær stoð í gögnum málsins. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Við ákvörðun refsingar er til þess að líta að ákærða er í málinu sakfelld fyrir að hafa flutt hingað til lands talsvert magn af kókaíni, ætluðu til söludreifingar í ágóðaskyni. Ákærðu til málsbóta horfir játning hennar. Þá liggur ekkert haldbært fyrir um að ákærðu hafi áður verið gerð refsing. Jafnframt þykir verða að leggja til grundvallar að ákærða hafi einungis komið að flutningi efnanna hingað til lands en hún hvorki komið að skipulagningu né fjármögnun innflutningsins. Við ákvörðun refsingar verður einnig að taka mið af styrkleika efnanna. Samkvæmt öllu þessu þykir refsing ákærðu, í ljósi dómaframkvæmdar, réttilega ákveðin fangelsi í 12 mánuði. Til frádráttar refsingunni kemur gæsluvarðhald sem ákærða hefur sætt frá 15. desember 2019 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærða var með í vörslum sínum við komuna til landsins 14. desember sl.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins. Ákærða dæmist því til að greiða sakarkostnað samkvæmt sakarkostnaðaryfirliti héraðssaksóknara, samtals 339.789 krónur, og þóknun skipaðs verjanda síns, H-kvk-ef A-kvk-ef lögmanns, sem eftir umfangi málsins og með hliðsjón af tímaskýrslu verjanda, þykir hæfilega ákveðin svo sem í dómsorði greinir. Ákærða greiði einnig útlagðan ferðakostnað verjanda með þeim hætti sem þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða, M-x-x I-x-x C-x-x C-x-x, sæti fangelsi í 12 mánuði. Til frádráttar refsingunni kemur gæsluvarðhald sem ákærða hefur sætt frá 15. desember 2019 að fullri dagatölu.

Ákærða sæti upptöku á 626,42 grömmum af kókaíni.

Ákærða greiði 1.012.709 krónur í sakarkostnað, þar með talda þóknun skipaðs verjanda síns, H-kvk-ef A-kvk-ef lögmanns, 611.320 krónur að virðisaukaskatti meðtöldum, og útlagðan ferðakostnað verjanda, 61.600 krónur.

K-kk-nf H-kk-nf

Við ákvörðun refsingar er til þess að líta að ákærða er í málinu sakfelld fyrir að hafa flutt hingað til lands talsvert magn af kókaíni, ætluðu til söludreifingar í ágóðaskyni. Ákærðu til málsbóta horfir játning hennar. Þá liggur ekkert haldbært fyrir um að ákærðu hafi áður verið gerð refsing. Jafnframt þykir verða að leggja til grundvallar að ákærða hafi einungis komið að flutningi efnanna hingað til lands en hún hvorki komið að skipulagningu né fjármögnun innflutningsins. Við ákvörðun refsingar verður einnig að taka mið af styrkleika efnanna. Samkvæmt öllu þessu þykir refsing ákærðu, í ljósi dómaframkvæmdar, réttilega ákveðin fangelsi í 12 mánuði. Til frádráttar refsingunni kemur gæsluvarðhald sem ákærða hefur sætt frá 15. desember 2019 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærða var með í vörslum sínum við komuna til landsins 14. desember sl.

Á grundvelli sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða allan sakarkostnað málsins. Ákærða dæmist því til að greiða sakarkostnað samkvæmt sakarkostnaðaryfirliti héraðssaksóknara, samtals 339.789 krónur, og þóknun skipaðs verjanda síns, H-kvk-ef A-kvk-ef lögmanns, sem eftir umfangi málsins og með hliðsjón af tímaskýrslu verjanda, þykir hæfilega ákveðin svo sem í dómsorði greinir. Ákærða greiði einnig útlagðan ferðakostnað verjanda með þeim hætti sem þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærða, M-x-x I-x-x C-x-x C-x-x, sæti fangelsi í 12 mánuði. Til frádráttar refsingunni kemur gæsluvarðhald sem ákærða hefur sætt frá 15. desember 2019 að fullri dagatölu.

Ákærða sæti upptöku á 626,42 grömmum af kókaíni.

Ákærða greiði 1.012.709 krónur í sakarkostnað, þar með talda þóknun skipaðs verjanda síns, H-kvk-ef A-kvk-ef lögmanns, 611.320 krónur að virðisaukaskatti meðtöldum, og útlagðan ferðakostnað verjanda, 61.600 krónur.

K-kk-nf H-kk-nf